Konsil

Konsil (eller koncilium, på norsk kirkemøte) betegner en sammenkomst i den kristne kirke som avgjør lærespørsmål og rettsregler.

Syv konsiler kalles økumeniske og er anerkjent av den østlige (Den ortodokse kirke), den vestlige kristenheten (Den katolske kirke) og mange protestantiske kirker. På disse ble de kristologiske stridighetene avgjort. 21 konsiler kalles økumeniske av den romersk-katolske kirken, men av disse nyter bare de syv første den høyeste autoriteten, mens de følgende, med kun representanter for vestkirken til stede, har mindre autoritet. 

Mindre omfattende kirkemøter (synoder) kalles iblant også for konsiler.

Se også 

 Økumenisk konsil

Historiske konsiler (utvalg)

Buddhistiske konsiler 

 ? f.Kr.: Konsilet i Rajagriha – det første buddhistiske konsil
 240 f.Kr.: Det tredje buddhistiske konsil – ble avholdt ved Asokarama i Pataliputra
 792–794: Konsilet i Samye
 1871: Det femte buddhistiske konsil – ble avholdt i Mandalay
 1954: Det sjette buddhistiske konsil – ble avholdt i Rangoon

Kristne konsiler 

 325: Konsilet i Nikea – det første konsilet i Nikea, som ble avholdt i 325 i Nikea i Bitynia
 381: Første konsil i Konstantinopel
 431: Konsilet i Efesos
 451: Konsilet i Khalkedon – var et økumenisk konsil som ble avholdt fra 8. oktober til 1. november 451 i byen Khalkedon i Bitynia
 506: Konsilet i Agde ble holdt 10. september med 35 fremmøtte biskoper, og innførte forbud mot ekteskap mellom fetter og kusine, noe som var revolusjonerende, da Robin Fox ved Rutgers University anslår at rundt 80 % av alle ekteskap gjennom tidene har vært mellom søskenbarn eller tremenninger. Konsilet presenterte 47 kirkelover om «geistlig disiplin», og om behandlingen av kirkens frigitte slaver: Hvis en biskop hadde frigitt en slave som fortjente det, burde vedkommende få med tyve solidi til å starte med, til en liten vingård eller bolig. Fikk den frigivne mer å rutte for, skulle kirken kreve dette tilbake etter den frigivnes død. Men småting, eller ting av liten nytte for kirken, geistlige eller pilegrimmer, ble ikke krevd tilbake. Konsilet i Agda sørget videre for å ekskommunisere trollmenn og vampyrer.
 553: Andre konsil i Konstantinopel, også kalt Konstantinopel II
 638: Konsilet i Toledo
 685: Konsilet i Trullo
 787: Andre konsil i Nikea – blir regnet som det syvende økumeniske konsil for kristendommen
 1095: Konsilet i Piacenza
 1095: Konsilet i Clermont – ble avholdt 27. november 1095 i Clermont i Frankrike, og utløste det første korstoget
 1123: Første Laterankonsil – ble avholdt i Roma
 1139: Andre Laterankonsil – ble avholdt i Roma
 1179: Tredje Laterankonsil – ble avholdt i Roma
 1215: Fjerde Laterankonsil – ble avholdt i Roma 11.–30. november 1215, og betraktes av den katolske kirke som det tolvte økumeniske konsil
 1245: Første konsil i Lyon
 1274: Andre konsil i Lyon
 1311–1312: Konsilet i Vienne – ble avholdt i den franske byen Vienne; oppløste Tempelridderordenen
 1409: Pisa-konsilet – skal ha vært et av de største kirkemøtene på 1400-tallet
 1414–1418: Konsilet i Konstanz
 1431–1449: Konsilet i Basel – ble avholdt i kjølvannet av konsilet i Konstanz
 1431–1445: Konsilet i Firenze – var et økumenisk konsil avholdt i perioden 1431 til 1445
 1545–1563: Konsilet i Trient eller Tridentinerkonsilet – var et økumenisk konsil bestående av 25 sesjoner i periodene 13. desember 1545–1549, 1551–1552 og 1562–4. desember 1563
 1869–1870: Første Vatikankonsil
 1962–1965: Andre Vatikankonsil

Referanser 

Kirkehistorie